ΓΡΑΠΤΗ ΕΡΩΤΗΣΗ P-0564/02

υποβολή: Monica Frassoni (Verts/ALE) προς την Επιτροπή

(21 Φεβρουαρίου 2002)

Θέμα: Μελέτη περιβαλλοντικών επιπτώσεων (ΜΠΕ) του αυτοκινητοδρόμου της Valtrompia

Με την απόφαση VII/7866 της 25ης Ιανουαρίου 2002, το Περιφερειακό Συμβούλιο Λομβαρδίας γνωμοδότησε θετικά ως προς τη συμμόρφωση του αυτοκινητοδρόμου της Valtrompia με τις απαιτήσεις περιβαλλοντικού χαρακτήρα, εγκρίνοντας την εξεταστική έκθεση ως αναπόσπαστο και ουσιαστικό τμήμα της ίδιας της απόφασης.

Η μελέτη περιβαλλοντικών επιπτώσεων που συνέταξε ο ανάδοχος του έργου (Autostrada Brescia-Verona-Vicenza-Padova spa) παρουσιάζει ωστόσο ελλείψεις όσον αφορά βασικές πληροφορίες. Ειδικότερα, δεν λαμβάνονταιπόψη οι πιθανές εναλλακτικές λύσεις στην προτεινόμενη μελέτη, όπως απαιτεί η οδηγία 97/11/ΕΚ(1).

Στην ΜΠΕ εξάλλου απουσιάζει εντελώς η μελέτη για τις εκπομπές στην ατμόσφαιρα καπνού προερχομένου από τις καπνοδόχους των σηράγγων σημαντικού μήκους (δεδομένης της στενότητας λόγω μορφολογίας του εδάφους της Valtrompia, μεγάλο μέρος του αυτοκινητοδρόμου διέρχεται από σήραγγα). Δεν προβλέπονται επίσης καν, φίλτρα εξουδετέρωσης της σκόνης και του καπνού.

Πρέπει γενικά να επισημανθούν βασικές ελλείψεις ως προς την ποιότητα του αέρα, πράγμα σοβαρό εάν ληφθείπόψη τοψηλό επίπεδο έκθεσης της περιοχής στη σκόνη, κατάσταση που οδήγησε κατ' επανάληψη στην απαγόρευση της αστικής κυκλοφορίας. Με άλλα λόγια, δεν έχουν μελετηθεί τα σωρευτικά και μακροπρόθεσμα αποτελέσματα της μελέτης όσον αφορά την ποιότητα του αέρα (Παρ. IV, οδηγίας 97/11).

Δέον να επισημανθεί ότι η Επιτροπή κίνησε μεταξύ άλλων και μία διαδικασία διεξαγωγής έρευνας γιαποτιθέμενη παραβίαση των κοινοτικών κανόνων στην εσωτερική αγορά δεδομένου ότι δεν προκηρύχθηκε δημόσιος ευρωπαϊκός διαγωνισμός για την ανάθεση του έργου κατασκευής τηςποδομής αυτής (βλ. Ερώτηση Ε-4047/00(2)).

Δεν θεωρεί η Επιτροπή ότι πρέπει να παρέμβει για να απαιτήσει μία μελέτη περιβαλλοντικών επιπτώσεων ανταποκρινόμενη στις απαιτήσεις της οδηγίας περί αξιολόγησης περιβαλλοντικών επιπτώσεων·

(1) ΕΕ L 73 της 14.3.1997, σελ. 5.

(2) ΕΕ C 174 E της 19.6.2001, σελ. 220.

Απάντηση της κας Wallstrm εξ ονόματος της Επιτροπής

(22 Μαρτίου 2002)

Το αναφερόμενο από το Αξιότιμο Μέλος του Κοινοβουλίου σχέδιο έργων ανήκει στην κατηγορία 7 (κατασκευή αυτοκινητοδρόμων και δρόμων ταχείας κυκλοφορίας), του παραρτήματος Ι της οδηγίας του Συμβουλίου 85/337/ΕΟΚ της 27ης Ιουνίου 1985 για την αξιολόγηση των επιπτώσεων ορισμένων δημοσίων και ιδιωτικών έργων επί του περιβάλλοντος(1) πριν ή μετά την τροποποίησή της από την οδηγία του Συμβουλίου 97/11/ΕΚ της 3ης Μαρτίου 1997(2).

Δυνάμει της οδηγίας 85/337/ΕΟΚ, πριν ή μετά την τροποποίησή της με την οδηγία 97/11/ΕΚ, σχέδια εμπίπτοντα στις διατάξεις του παραρτήματος Ιποβάλλονται σε αξιολόγηση περιβαλλοντικών επιπτώσεων στην οποία αναγνωρίζονται, περιγράφονται και αξιολογούνται κατά τον κατάλληλο τρόπο,πό το φως κάθε συγκεκριμένης περίπτωσης και σε συμφωνία με τα άρθρα 4 έως 11, οι άμεσες και έμμεσες επιπτώσεις τους επί των ακόλουθων παραγόντων: των ανθρώπων, της πανίδας και της χλωρίδας, του εδάφους, των νερών, της ατμόσφαιρας, του κλίματος και του τοπίου, καθώς επίσης καιλικών αντικειμένων και της πολιτιστικής κληρονομιάς. Επιπλέον, τα στοιχεία που παρέχονται από τον εργολήπτη δυνάμει του άρθρου 5 παράγραφος 1 πρέπει να περιλαμβάνουν (όπου χρειάζεται, δυνάμει της οδηγίας 85/337/ΕΟΚ πριν από τις τροποποιήσεις, και πάντα δυνάμει της οδηγίας 85/337/ΕΟΚ τροποποιημένης) περιγραφή των κυρίων εναλλακτικών μεθόδων που μελετήθηκαν από τον εργολήπτη τον ίδιο καθώς και ενδεικτικά στοιχεία για τα κύρια επιχειρήματα που στηρίζουν την επιλογή του, λαμβάνονταςπόψη τις περιβαλλοντικές επιπτώσεις.

Στη συγκεκριμένη περίπτωση, μη γνωρίζοντας την κατάσταση που περιγράφεται από το Αξιότιμο Μέλος του Κοινοβουλίου, η Επιτροπή θα λάβει τα ενδεδειγμένα μέτρα ώστε να συλλέξει λεπτομερείς πληροφορίες σχετικά και να εξασφαλίσει, εντός των ορίων που της επιβάλλονται από τη Συνθήκη ΕΚ, τη συμμόρφωση με την κοινοτική νομοθεσία.

Αν η Επιτροπή καταλήξει στο ότι η κοινοτική νομοθεσία παραβιάζεται στη συγκεκριμένη περίπτωση, δεν θα διστάσει, ως φύλακας της Συνθήκης ΕΚ, να λάβει όλα τα απαραίτητα μέτρα, περιλαμβανομένων και διαδικασιών παράβασης δυνάμει του άρθρου 226 της Συνθήκης ΕΚ, ώστε να εξασφαλίζεται η συμμόρφωση με τη σχετική κοινοτική νομοθεσία.

(1) ΕΕ L 175 της 5.7.1985.

(2) ΕΕ L 73 της 14.3.1997.